                                                                      Anexa la HCL nr.  ______/2023
                                                                                                         
REGULAMENT

pentru eliberarea  autorizaţiilor de funcţionare cât şi pentru stabilirea orarului de funcţionare al unităţilor comerciale de pe raza municipiului Drobeta Turnu Severin


Prezentul Regulament este întocmit în baza Ordonanţei de Guvern nr. 99/2000 republicată, privind comercializarea produselor și serviciilor de piață, a Legii nr. 650/2002 pentru aprobarea O.G. nr.99/2000 privind comercializarea produselor și serviciilor de piață, a H.G. nr. 333/2003 pentru aprobarea Normelor metodologice de aplicare a  Ordonanței Guvernului nr. 99/2000 privind comercializarea produselor și serviciilor de piața, a O.U.G. nr. 57/2019 privind Codul Administrativ şi a Legii nr. 61/1991 republicată, pentru sancţionarea faptelor de încălcare a unor norme de convieţuire socială, a ordinii şi liniştii publice iar scopul lui este asigurarea cadrului organizatoric necesar desfăşurării de activităţi economice în condiţii de protecţie optimă a consumatorilor şi de concurenţă loială a agenţilor economici.


CAPITOLUL I

DISPOZIŢII GENERALE



        Art.1 Prezentul regulament se aplică tuturor agenţilor economici care desfăşoară activităţi de comercializare a produselor şi serviciilor de piaţă, în zone publice sau în orice zonă de alta natură destinată folosinţei publice de pe raza municipiului  Drobeta Turnu Severin,  prevăzute în anexa la Ordonanţa nr. 99/2000 republicată, privind comercializarea produselor și serviciilor de piață.


Art.2.1  Sub incidenţa acestui regulament intră şi unităţile de alimentaţie publică  aşa cum sunt caracterizate de H.G. nr. 843/1999 privind încadrarea pe tipuri a unităţilor de alimentaţie publică şi clasificării activităţilor din economia naţională, precum și unitățile cu profil de divertisment cum ar fi: cluburi de internet, săli de jocuri mecanice și electronice, săli de biliard, săli de pariuri sportive.
Fac excepţie unităţile incluse în structurile de primire turistice cu funcțiune de cazare (fără restaurante proprii) și cele din cadrul stațiilor de distribuție a carburanților precum și produsele medicamentoase comercializate în cadrul farmaciilor.
 2.2  Unităţile de alimentaţie publică de tipul celor care se încadrează în grupele de Coduri CAEN 561, 562 şi 563, conform clasificării activităţilor din economia naţională intră sub incidenţa regulamentului în sensul autorizării şi eliberării programului de funcţionare. 
   2.3  Prin unităţi cu profil de divertisment cum ar fi: cluburi de internet, săli de jocuri mecanice şi electronice, săli de biliard, săli de pariuri sportive, se înţeleg activităţile cuprinse în următoarele grupe de coduri CAEN conform clasificării activităţilor din economia naţională: cluburi de internet – 611,612,613,619; săli de jocuri mecanice şi electronice, săli de biliard – 920 şi 932 şi săli de pariuri sportive - 920 şi intră sub incidenţa regulamentului în sensul eliberării programului de funcţionare.


CAPITOLUL II
AUTORIZAŢIILE DE FUNCŢIONARE


2.1. CERINŢE ŞI CRITERII CE TREBUIE ÎNDEPLINITE
ÎN VEDEREA ELIBERĂRII AUTORIZAŢIEI DE FUNCŢIONARE



Art.3 (1) Agenţii economici care desfǎşoarǎ activitǎţi de comercializare a produselor şi serviciilor de piaţă, corespunzătoare codurilor CAEN prevăzute în anexa la Ordonanţa nr. 99/2000, republicată (actualizate prin Ordinul nr. 337/20.04.2007), pe raza municipiului Drobeta Turnu Severin, au obligaţia obţinerii acordului Administraţiei Publice Locale. Acest acord se va materializa prin eliberarea de cǎtre Primăria municipiului Drobeta Turnu Severin a unei autorizaţii de funcţionare;
               (2) Agenţii economici prevăzuţi la alin. (1), inclusiv cei prevăzuţi la art. 2 din prezentul regulament, au obligaţia stabilirii orarului de funcţionare, care se aprobă de Primăria municipiului Drobeta Turnu Severin;
          (3) Autorizaţia de funcţionare se va elibera pentru fiecare activitate comercială sau prestare de servicii care se desfăşoară la sediu/punct de lucru, inclusiv cele de alimentaţie publică; 
    (4) Respingerea cererii de eliberare a autorizaţiei şi orarului de funcţionare poate fi contestatǎ potrivit Legii Contenciosului Administrativ nr. 554/2004, actualizată. 

Art.4 Criteriile în baza cǎrora se vor elibera autorizaţiile de funcţionare pentru agenţii economici care îşi desfǎşoarǎ activitatea pe raza municipiului Drobeta Turnu Severin sunt: 
a) Cererile referitoare la eliberarea autorizaţiei de funcţionare sǎ nu contravinǎ planului general de dezvoltare urbanǎ şi criteriilor generale privind determinarea zonelor şi locurilor comerciale din localitǎţi;
b) Cererile referitoare la eliberarea autorizaţiei de funcţionare sǎ nu aducǎ prejudiciu spaţiilor aflate în incinta sau în apropierea unor clǎdiri de valoare arhitectonicǎ deosebitǎ ori cu valoare de patrimoniu; 
           c) Deţinerea legalǎ a spaţiului în care se desfǎşoarǎ activitatea cu condiţia:
- respectǎrii condiţiilor igienico-sanitare; 
- respectǎrii condiţiilor privind securitatea la incendiu;      
d) Desfǎşurarea unei activitǎţi civilizate care sǎ respecte normele de convieţuire socialǎ, ordine şi linişte publicǎ; 
Pentru spaţiile situate în clǎdiri colective, schimbarea destinaţiei locuinţelor, precum şi a spaţiilor cu altǎ destinaţie situate în clǎdiri colective se poate face numai în baza autorizaţiei de construire emisǎ în baza Legii nr. 50/1991 privind autorizarea executării lucrărilor de construcții, republicatǎ și actualizată; 
e) Nu se vor elibera autorizaţii de funcţionare şi nu se va aproba vizarea anualǎ a acestor autorizaţii acelor agenţi economici care înregistreazǎ debite la bugetul local.    
                                                        


2.2. METODOLOGIA DE ELIBERARE  A  AUTORIZAŢIEI DE FUNCŢIONARE

Art.5 În vederea obţinerii autorizaţiei de funcţionare pentru activitǎţi de comercializare a produselor şi serviciilor de piaţă prevăzute în anexă la Ordonanţa nr.99/2000, este necesar depunerea de către agenții economici la Primăria municipiului Drobeta Turnu Severin a unei cereri precum și  îndeplinirea următoarelor condiții:
1.Înmatricularea la Oficiul Registrului Comerţului și deținerea Codului Unic de Înregistrare (CUI); 
2.Certificat constatator pentru sediu/punctul de lucru emis de Oficiul Registrului Comerţului; 
3. Extras de carte funciară (nu mai vechi de 30 zile) /autorizația de construire (din care să rezulte aceeași destinație a spațiului cu cea a activității pentru care solicită autorizarea);
4. Dovada folosinței legale a spațiului;
5. Curs de igienă şi calificare a personalului pentru activitate de comerţ şi alimentaţie publică;
     6. Din evidențele fiscale să reiasă că agentul economic nu are datorii la bugetul local iar spațiul este înscris ca spațiu nerezidențial;
8. Copie autorizație de construire (corelarea autorizării exercițiului comercial cu autorizația de construire);
       9. Copie avize sau după caz autorizații emise de Serviciul Public de Alimentate cu Energie Termică Dr. Tr. Severin (SPAET), Inspectoratul pentru Situații de Urgență "Drobeta" al județului Mehedinți, Direcția Sanitar Veterinară și pentru Siguranța Alimentelor  Mehedinți, DSP Mehedinți, Agenția de Protecție a Mediului Mehedinți sau negație de la aceste instituții dacă nu este cazul.

Art.6 Cererile pentru eliberarea autorizaţiei de funcţionare pot fi respinse în urmǎtoarele cazuri: 
     a) contravin planului general de dezvoltare urbanǎ şi criteriilor generale privind determinarea zonelor şi locurilor comerciale din localitǎţi; 
     b) aduc prejudicii spaţiilor aflate în incinta sau în apropierea unor clǎdiri de valoare arhitectonicǎ deosebitǎ ori cu valoare de patrimoniu; 
c)  aduc prejudicii vecinătăţilor;
d) activitatea se desfǎşoarǎ în spaţii improvizate sau care nu se armonizeazǎ cu arhitectura zonalǎ; 
e) se încalcǎ dizpoziţiile actelor normative în vigoare privind autorizarea şi convieţuirea în comun. 

      Art.7 Autorizaţia de funcţionare este valabilă 1 (un) an de la data înregistrării.
      Pentru a-şi menţine valabilitatea, autorizaţia de funcţionare se vizează anual.   

      Art.8  Pentru a viza autorizaţia de funcţionare, agentul economic va depune la Primăria municipiului Drobeta Turnu Severin o cerere tipizată cu cel puțin 15 zile lucrătoare înainte de expirarea valabilității acesteia, la care va anexa autorizaţia de funcţionare în original. Pentru prelungirea valabilității autorizației de funcționare este necesar, ca din evidențele fiscale, să reiasă că agentul economic nu are datorii la bugetul local precum și valabilitatea avizelor solicitate inițial.
	     Verificarea documentelor privind vizarea autorizației de funcționare se face în maximum 15 zile lucrătoare de la depunere, în cazul în care documentația nu este completă agentul economic fiind informat în termen de 3 zile lucrătoare de la data depunerii.
               După vizarea si semnarea acordului de funcționare, termenul de ridicare al acestuia de la Primărie - Serviciul Comercial, Autorizare Activități Economici este de 15 zile lucrătoare de la data depunerii documentelor la Registratura instituției.

          Art.9 Autorizaţia  de functionare este valabilă până la modificări majore privind desfăşurarea activităţii societăţii comerciale (schimbarea/completarea/renunţarea la unul sau mai multe coduri CAEN corespunzatoare obiectului de activitate, modificarea orarului de funcţionare, schimbarea locaţiei, schimbarea suprafeţelor de vânzare, schimbarea oricărui alt punct din autorizaţie), agentul economic are obligaţia ca in termen de 30 de zile de la data apariţiei acestor modificari să le aduca la cunoştinţă organului emitent al autorizaţiei  de functionare, în scopul actualizării acestei, în caz contrar aceasta pierzându-şi valabilitatea.
         
         Art.10 Pentru operarea de modificări în autorizaţia de funcţionare, agentul economic va depune la Primăria municipiului Drobeta Turnu Severin o cerere  însoţită de copii după documentele care justifică modificarea respectivă.
          
         Art.11 În cazul în care, din diferite motive, agentul economic îşi incetează activitatea la sediul/punctul de lucru, acesta are obligaţia de a preda autorizaţia de funcţionare în original la organul emitent, precum şi actul care atestă  încetarea activităţii la sediul/punctul de lucru, emis de către Oficiul Registrului Comerţului și ANAF, in termen de 15 zile lucrătoare de la încetarea activităţii.
         
 Art.12 În cazul în care vor exista reclamaţii/sesizări ulterioare privitoare la obiectul de activitate, orarul de funcţionare din cadrul unei structuri comerciale ce deţine autorizaţie de funcţionare, Primăria municipiului Drobeta Turnu Severin îşi rezervă dreptul de a reanaliza autorizaţia de funcţionare, urmând a se lua decizia corespunzătoare, în sensul menţinerii, retragerii sau modificării acesteia.
           Art.13 Taxa pentru eliberarea autorizaţiei de funcţionare, taxa de vizǎ anualǎ, taxa de modificare  a autorizaţiei de funcţionare precum şi taxa de eliberare a unui duplicat se stabilesc prin hotărâri ale consiliului local.

           Art.14 Taxa pentru eliberarea, vizarea, modificarea  autorizaţiei de funcţionare precum şi taxa de eliberare a unui duplicate, se achită integral, în momentul eliberării acesteia, la caseria primăriei.



CAPITOLUL III

CERINŢE ŞI CRITERII CE TREBUIE ÎNDEPLINITE
ÎN VEDEREA ELIBERĂRII PROGRAMULUI DE FUNCŢIONARE
pentru unităţile comerciale de alimentaţie publică precum
şi al celor destinate recreeri şi divertismentului

3.1. DISPOZIŢII GENERALE

Art.15  Prezentele dispoziţii referitoare la necesitatea şi modalitatea de obţinere a programului de funcţionare se aplică unităţilor de alimentaţie publică aşa cum sunt caracterizate de Hotărârea de Guvern nr. 843/1999 privind încadrarea pe tipuri a unităţilor de alimentaţie publică şi clasificării activităţilor din economia naţională, precum şi unităţilor cu profil de divertisment cum ar fi: cluburi de internet, săli de biliard, săli de jocuri mecanice  şi electronice şi pariuri sportive, aşa cum au fost clasificate la art.2.2 şi 2.3. Fac excepţie unităţile incluse în structurile de primire turistice fără restaurante proprii şi cele din cadrul staţiilor de distribuţie a carburanţilor precum şi a farmaciilor.
Art.16  Desfăşurarea activităţilor economice pe teritoriul  municipiului Drobeta Turnu Severin  de către unităţile prevăzute la art. 15, în spaţii proprietate privată sau de stat, se va face în baza Orarului de funcţionare care va fi stabilit de către comercianţi, cu conditia respectarii prevederilor înscrise în legislatia muncii, a reglementărilor în vigoare privind liniştea şi ordinea publică precum şi cu condiţia respectării prevederilor art. 31, art. 32, art. 33, art. 34 din regulament şi se aprobă de către Primaria Drobeta Turnu Severin,  prin intermediul Serviciului Comercial, în condiţiile prezentului regulament. (Anexa II).

      Art.17  Unităţile de alimentaţie publică al căror cadru  este completat de formaţii de muzică sau instalaţii muzicale este permisă folosirea muzicii până la orele 22.00. După această oră, până la închiderea unităţii,  conform orarului afişat, clienţii pot fi serviţi în continuare cu sortimente de mâncare şi băuturi,  folosindu-se numai muzică ambientală, cu condiţia respectării legislaţiei privind liniştea şi ordinea publică.	
            Art.18 (1)Cluburile cu profil de disco-bar sau de discotecă precum şi restaurantele cu formaţii pot funcţiona după orele 22.00 cu program muzical,  numai cu aprobarea Primăriei Drobeta Turnu Severin  dacă sunt amplasate  la cel puţin 15 de metri distanţă faţă de locuinţe sau dacă spaţiile în care îşi desfăşoară activitatea se află în clădiri proiectate şi construite special în acest scop, oferind protecţie fonică, iar prin activitatea lor nu afectează liniştea şi dreptul la odihnă al locuitorilor cu care se 
învecinează. 
           (2) Pentru obţinerea orarului de funcţionare cu valabilitate peste orele 22.00, agenţii economici ce deţin cluburi cu profil de disco-bar sau discotecă trebuie să facă dovada măsurilor de asigurare a liniştii şi ordinii publice cu oameni de ordine din interior sau firme specializate de pază.

3.2. PROCEDURA DE APROBARE  ŞI ELIBERARE A ORARULUI DE FUNCŢIONARE

Art.19 (1) Eliberarea orarului de funcţionare se va face în baza cereri şi a documentaţiei aferente, anterior desfăşurării activităţii.
  (2) Unităţile prevăzute la art.15 care au autorizaţie de funcţionare şi îşi desfăşoară activitatea anterior adoptării prezentului regulament sunt obligate ca în termen de 30 de zile de la intrarea în vigoare a Hotărârii Consiliului Local Drobeta Turnu Severin de aprobare a prezentului regulament, să solicite aprobarea orarului de funcţionare.

Art.20 (1) În vederea aprobării orarului de funcţionare,  reprezentantul legal al solicitantului se va prezenta la sediul Primăriei municipiului Drobeta Turnu Severin, Serviciul  Comercial, Autorizare Activități Economice având asupra sa următoarele documente:
 1. Cerere pentru aprobarea şi eliberarea Orarului de funcţionare – formular tip  (Anexa I);
 2. Dovada vizării la zi a autorizației de funcționare.

Art.21  În vederea vizării orarului de funcţionare,  reprezentantul legal al solicitantului se va prezenta la sediul Primăriei municipiului Drobeta Turnu Severin, Serviciul  Comercial având asupra sa următoarele documente:
1. Cerere pentru vizarea orarului de funcţionare – formular tip (Anexa III);
2. Programul de funcţionare eliberat conform HCL în vigoare.

Art.22 (1) Serviciul Comercial, Autorizare Activități Economice din cadrul Primăriei municipiului Drobeta Turnu Severin, în urma analizării cererii şi a constatării din teren, va elibera un orar de funcţionare tipizat în care va fi trecută şi menţiunea în cazul unor reclamaţii întemeiate Primaria municipiului Drobeta Turnu Severin va reduce programul de funcţionare iar, la reclamatii repetate, primarul va suspenda activitatea comercială.	
	(2) Dacă orarul nu poate fi aprobat în forma propusă de solicitant i se comunică acestuia, în scris, motivele care  stau la baza acestui refuz. În acest caz,  solicitantul va face o nouă cerere, în care va solicita aprobarea unui nou orar, conform cerinţelor prezentului regulament precum şi  motivaţiilor comunicate în scris de către Serviciul Comercial privind emiterea autorizării orarului de funcţionare.		
	 (3) Criteriile care stau la baza autorizării unui orar peste orele 22.00 sunt: 
a)  unitatea să nu fie reclamată în mod întemeiat de către vecinii limitrofi datorită zgomotului provocat de muzică sau de consumatori;
b)  să nu existe reclamaţii cu privire la deranjul stradal în zona localului respective; 
c)     să îndeplinească condiţiile legale de funcţionare.

Art.23 Orarul aprobat se afişează la unitate la loc vizibil dinspre exterior.		
Art.24 Comerciantul este obligat să respecte orarul afişat şi aprobat.
	
	Art.25 În cazul unităţilor plasate în incinta unor centre comerciale orarul este stabilit de către administratorul centrului comercial, în condiţiile prezentului regulament.	

	Art.26 (1) Pentru solicitanţii care organizează la cererea consumatorilor mese festive şi evenimente, orarul de funcţionare poate fi depăşit numai cu condiţia respectari normelor legale privind liniştea şi ordinea publică. În acest caz, lângă orarul de funcţionare se afişează  anunţul  “rezervat “ cu precizarea perioadei de rezervare. 
             (2) Solicitantul va depune personal o notificare la Serviciul  Comercial şi la Biroul de ordine Publică din cadrul Direcției de Poliţie Locală Drobeta Turnu Severin, cu cel putin 48 de ore înainte ca evenimentul sa aibă loc.
Art.27  (1) În cazul unor reclamaţii, care se dovedesc a fi întemeiate, Primaria Drobeta Turnu Severin poate modifica orarul de funcţionare, situaţie în care solicitantului i se vor comunica în scris motivele care au stat la baza acestei măsuri.
  (2) După ce a luat la cunoştintă, comerciantul este obligat sa afişeze de îndată orarul modificat. 
            	  (3) Dacă acele cauze care au dus la măsura modificării orarului au fost remediate, la cererea comerciantului, după  o verificare în teren, serviciul de specialitate din cadrul Direcției de Poliție Locală  poate propune primarului  revenirea  la  orarul  iniţial. 
 
 	Art.28 (1) Vizarea orarului de funcţionare se face anul de către agenţii economici definiţi la art.2 din prezentul Regulament odată cu vizarea autorizaţiei de funcţionare.
  (2) Orarul de funcţionare este valabil până la modificari majore care intervin în activitatea societatii comerciale (schimbarea obiectului de activitate, modificarea orarului, schimbarea locaţiei, a suprafeţelor de vânzare, modificarea legislaţiei care a stat la baza obţinerii acestora etc.).

	Art.29 Emitentul îşi rezervă dreptul de a retrage autorizaţia şi orarul de funcţionare, în cazul unor reclamaţii ulterioare întemeiate sau în cazul tulburării liniştii publice.

	Art.30 Eliberarea tipizatului orarului de funcţionare, se face după achitarea taxei stabilită prin HCL.


3.3. ORARUL DE FUNCŢIONARE AL AGENŢILOR ECONOMICI  CARE DESFĂŞOARĂ
ACTIVITĂŢI LA PARTERUL BLOCURILOR DE LOCUINŢE ŞI PENTRU TERASE

          Art.31 (1) Unităţile de alimentaţie publică situate la parter sau subsol de bloc pot fi deschise publicului numai  până la orele 22.00.	
		(2) Unităţile gen cluburi internet, săli de jocuri mecanice şi electronice, săli de billiard şi pariuri sportive situate  la parter sau subsol de bloc vor putea  funcţiona, de asemenea, numai  până la orele 22.00.	
	
	Art.32 (1) Terasele/grădini de vară pot funcţiona cel mult până la orele 00.00, având orarul de funcționare corelat și cu programul de funcționare al spațiului autorizat. Terasele, indiferent dacă se află amplasate pe domeniul public sau privat, nu vor putea funcţiona după ora 22.00 cu sursă de muzică.	
	           (2)  În vederea aprobării orarului pentru terase, solicitanţii vor prezenta certificatul de urbanism precum şi dovada plăţii pentru ocuparea domeniului public, pentru acele terase amplasate pe domeniul public.
3.4. DISPOZIŢII SPECIALE

      	Art.33  Unităţile de alimentaţie publică de tip disco-baruri sau restaurante cu formaţie pot funcţiona cu muzică şi dans şi după ora 22.00 numai cu aprobarea primăriei  şi dacă îndeplinesc următoarele condiţii: nu se află situate în clădiri colective, nu sunt reclamate în mod întemeiat de către vecini, sunt antifonate corespunzător astfel încât să nu se depăşească  limita maximă admisă a zgomotului,  în exterior, conform O.M.S. nr. 536 / 1997.	

	Art.34 Unităţile de tip bar de noapte pot funcţiona şi după orele 22.00, numai în condiţiile păstrării liniştii şi ordinii publice.

	Art.35 (1) Terasele amplasate în zonele publice ale municipiului Drobeta Turnu Severin, functionează în baza Abonamentului de funcţionare, eliberat conform procedurii specifice pentru utilizarea temporară a domeniului public, în scopul desfăţurării de activităţi comerciale, respectând prevederile prezentului regulament.
 (2) Terasele care functionează pe domeniul privat vor respecta aceleaşi prevederi ca şi unităţile menţionate la alin.1.

Art.36 Terasele de vară amplasate pe raza municipiului Drobeta Turnu Severin vor fi dotate cu mobilier adecvat şi vor avea pavimente (poduri) de lemn, iar delimitarea acestora se va face cu jardiniere sau diverse aranjamente florale.

Art.37 Orarul de functionare al teraselor va fi avizat prin Abonamentul de ocupare temporară a domeniului public şi va fi afişat la loc vizibil.

Art.38 Beneficiarii unităţilor menţionate la art.15, cât şi ai teraselor de alimentaţie publică din municipiul Drobeta Turnu Severin sunt obligate sa deţină contracte pentru utilităţi.

Art.39 Unităţile menţionate la art.15, cât şi terasele de alimentaţie publică din municipiul Drobeta Turnu Severin vor funcţiona cu respectarea tuturor reglementărilor legislaţiei în vigoare cu privire la normele legale de igiena si sănătate publică, normele de convieţuire socială, a ordinei şi liniştii publice, criteriile de dezvoltare urbanistică a sectorului comercial, protecţia mediului, gestionarea deşeurilor de ambalaje şi a deşeurilor electrice şi electronice, armonizarea principiilor urbanismului cu cele de mediu.


3.5.  SANCŢIUNI ŞI CONTRAVENŢII

Art.40 (1) Nerespectarea prevederilor art. 16, ale art. 17, ale art. 18, alin. (1) si alin. (2), ale art. 27, alin. (1) şi alin. (2), ale art. 3, ca şi cele ale art. 39 constituie contravenţie şi se sancţionează conform art. 80, pct. 1 din Legea nr. 650/2002 pentru aprobarea Ordonanţei Guvernului nr. 99/2000 privind comercializarea produselor şi serviciilor de piaţă sau conform art. 2, lit.c) sau f) din Legea nr. 12/1990R privind protejarea populaţiei împotriva unor activităţi comerciale ilicite, cu încadrarea sancţiunii în functie de gravitatea faptei.
                          (2) Nerespectarea prevederilor art. 22, ale art. 24, ale art. 26, alin. (2) si ale art. 37 constituie contravenţie şi se sancţionează conform art. 80, pct. 4 din Legea nr.650/2002 pentru aprobarea Ordonanţei Guvernului nr. 99/2000 privind comercializarea produselor şi serviciilor de piaţă.

          Art. 41 Constituie contravenţii, următoarele fapte săvârşite de agentul economic dacă nu au fost săvârşite în astfel de condiţii încât, potrivit legii penale, să constituie infracţiuni,  şi se sancţionează după cum urmează:		
a)  Desfăşurarea oricărui exerciţiu comercial fără a deţine autorizaţia de funcţionare  emisă de Primăria municipiului Drobeta Turnu Severin:
· de la 200 lei la 500 lei pentru activitatea desfășurată în structuri de vânzare cu suprafață mică (până la 400 mp inclusiv);
· de la 500 lei la 1.000 lei pentru activitatea desfășurată în structuri de vânzare cu suprafață medie (între 400 mp – 1000 mp inclusiv) ;
· de la 1.000 lei la 2.000 lei pentru activitatea desfășurată în structuri de vânzare cu suprafață mare (mai mare de 1.000 mp).
Pentru persoanele juridice, sancţiunile prevăzute la art .41 lit. a din prezentul regulament, se dublează limitele minime şi maxime ale amenzilor.
Pentru intrarea în legalitate se acordă un termen, dar nu mai mare de 30 zile.
	b)  Comercializarea de produse şi servicii de piaţă, altele decât cele înscrise în autorizaţia de funcționare, se sancționează cu amendă de la 500 lei și se acordă termen de intrare în legalitate  până la 30 zile, termen după care se aplică și măsura complementară a suspendării activității;
            c)  Afișarea orarului de funcționare, indiferent de natura exercițiului comercial, fără ca acesta să fii fost aprobat de Primăria municipiului Drobeta Turnu Severin, cât şi nerespectarea şi neafişarea acestuia, constituie contravenție și se sancționează cu amnedă de la 200 lei la 2.000 lei;
           d)  Nevizarea autorizaţiei de funcţionare cât şi a orarului de funcţionare, în termenul prevăzut în prezentul regulament, se sancționează cu amendă de la 200 lei la 500 lei;
          e) Împiedicarea sau obstrucţionarea sub orice formă, de către comerciant sau  oricare altă persoană,  a organelor de control abilitate în exercitarea atribuţiilor lor privind controlul documentelor legale pentru desfășurarea exercițiului comercial, se sancționează cu amendă de la 2.000 lei la 5.000 lei conform art.75 din OG nr. 99/2000;
          f)  Nerespectarea prevederilor art. 31 şi art. 32 se sancţionează cu amendă de la 500 lei  la 1.500 lei;
        g) Nedepunerea la instituția emitentă a autorizației de funcționare după încetarea activității economice la punctul de lucru autorizat, în termenul prevăzut în regulament, se sancționează cu amenda de la 500 lei la 1.000 lei.
	Art.42 Constatarea contravenţiilor şi aplicarea sancţiunilor din prezentul Regulament se face de către organele abilitate ale Primăriei municipiului Drobeta Turnu Severin, prin inspectorii Serviciului Comercial sau  ai Direcției de Poliţie Locală Drobeta Turnu Severin.

	Art.43 Persoana împuternicită să aplice sancţiunea dispune şi de confiscarea bunurilor destinate, folosite sau rezultate din contravenţii, conform prevederilor art. 73 alin.(23)  din O.G.nr.99/2000 republicată şi a art.24 alin.(1) din O.G. nr.2/2001,  privind regimul juridic al contravenţiilor.

	Art.44 Prevederile prezentului regulament se completează cu dispoziţiile O.G. nr.2/2001 privind regimul juridic al contravenţiilor, aprobată cu modificări şi copletări prin  Legea nr.180/2002, art.28 alin.1. 

3.6. SUSPENDAREA ŞI ÎNCETAREA ACTIVITĂȚII AUTORIZAȚIEI DE FUNCŢIONARE

Art.45 a) Suspendarea activităţii la  sediul/punctul de lucru se poate face la cererea administratorului sau reprezentantului legal al agentului economic odată cu  dovada suspendării activității la Oficiul Registrului Comertului sau ANAF. Dupa verificarea oportunitatii solicitarii Primaria municipiului Dr. Tr. Severin va emite un document prin care sa ateste data  suspendarii activitatii.
             b) Suspendarea sau interzicerea activităţii comerciale de catre autoritatile competente se aplică pentru neîndeplinirea condiţiilor de intrare în legalitate sau în cazul repetării contravenţiilor constatate de organele de control.
c)  Retragerea avizelor sau autorizaţiilor de către instituţiile care le-au emis, precum şi a altor acte care au stat la baza eliberării autorizaţiei de funcţionare, în condiţiile prezentului regulament, poate atrage suspendarea acesteia.
d) Funcţionarea unităţilor comerciale cu încălcarea condiţiilor prevăzute de autorizaţia de funcţionare poate atrage suspendarea acesteia.
  		  e) Odată cu aplicarea amenzii pentru contravenţiile stabilite prin prezentul regulament se pot dispune prin procesul-verbal de constatare şi sancţionare a contravenţiei, în funcţie de natura şi gravitatea faptei, sancţiuni complementare cumulate, conform prevederilor O.G. nr. 2/2001, actualizată.

Art.46  În cazul în care se constată că pe perioada de suspendare sau după interzicerea activității agentul economic își continuă activitatea, limita minimă și maximă a amenzii prevăzute de art. 41 din prezentul regulament se dublează, iar veniturile realizate în perioada dintre data începerii suspendării sau interzicerii activității economice și momentul constatării contravenției se confiscă și se fac venit la bugetul de stat.
Art.47 Încetarea activitatii la sediul/punctul de lucru se face la cererea administratorului sau reprezentantului legal al agentului economic odata cu  dovada încetării activitatii la Oficiul Registrului Comertului sau ANAF. Dupa verificarea oportunitatii solicitarii Primaria va emite un document prin care sa ateste  data  încetării activitatii.

 
3.7.  DISPOZIŢII FINALE
      	Art.48 Prezentul Regulament se completează cu dispoziţiile O.G.nr. 2/2001 privind regimul juridic al contravenţiilor, actualizată.		                                
           Art.49 Se comunică următorilor: Serviciului Comercial, Autorizare Activități  Economice, Direcției de Poliţie Locală şi Direcţiei de Impozite şi Taxe Locale.
Art.50 Anexele I - IV fac parte integrantă din prezentul egulament.
	



ÎNTOCMIT

Serviciul Comercial, Autorizare Activități Economice,
							
   




JUDEŢUL MEHEDINŢI					                                Anexa I la Regulament
MUNICIPIUL DR.TR.SEVERIN


CERERE
PENTRU OBŢINEREA ORARULUI DE FUNCŢIONARE

DOMNULE PRIMAR,

Subscrisa S.C/I.I./P.F.A ________________________________________________________ cu sediul in _____________________________, str.__________________________, nr.___, bl.____, sc.____, et.___, ap._____, vă rog să binevoiţi a dispune aprobarea şi eliberarea „ORARULUI DE FUNCŢIONARE”, pentru punctul de lucru situat în ______________________________________________________, cu următoarea activitate comercială / servicii de piaţă___________________________________________________________.
Tel. ____________________________
Pentru unitatea sus menţionată, solicit aprobarea următorului orar de funcţionare: 

LUNI – VINERI : _________________
SÂMBĂTĂ:   _____________________
DUMINICĂ: _____________________

TERASĂ: LUNI – VINERI :_________________
                  SÂMBĂTĂ :____________________ 
                  DUMINICĂ: ____________________
 GRĂDINĂ DE VARĂ:  LUNI – VINERI: _______________ 
                       	           SÂMBĂTĂ: __________________ 
                                       DUMINICĂ___________________


Utilizez ca sursă de muzică:
 (
[
Tastaţi
 un citat din document sau rezumatul unui aspect interesant. Caseta text poate fi 
poziţionată
 oriunde în document. 
Utilizaţi
 fila Instrumente casetă text pentru a modifica formatarea casetei text a citatului.]
)formaţie de muzică
 (
[
Tastaţi
 un citat din document sau rezumatul unui aspect interesant. Caseta text poate fi 
poziţionată
 oriunde în document. 
Utilizaţi
 fila Instrumente casetă text pentru a modifica formatarea casetei text a citatului.]
)instalaţii muzicale

(Pentru societatile comerciale cu un numar mai mare de unităţi ca spaţiu de desfacere, producţie, prestări servicii se va anexa un tabel care să constituie parte integrantă prezentei).
	Menţionez că pentru fiecare unitate in parte am depus acte conforme cu realitatea.


	Declar pe propria răspundere că pe întreaga durată de funcţionare voi respecta legislaţia privind protecţia mediului, protecţia muncii, voi indeplini condiţiile igienico-sanitare şi a celor de pază contra incendiilor, precum şi prevederile Legii nr.650/2002 pentru aprobarea O.G. nr. 99/2000 privind comercializarea produselor şi serviciilor de piaţă, republicată.  
           Nerespectarea acestor condiţii atrage nulitatea absolută a avizului pentru programul de funcţionare.


Anexez prezentei cereri: 

1. Dovada valabilității autorizației de funcționare;
13. Chitanţa cu care s-a achitat tariful aprobat pentru eliberarea orarului de  funcţionare;





Data: _________________  	Semnătura(ştampila): ___________________




Domnului Primar al municipiului Drobeta Turnu Severin

                                                                                                           Anexa II la Regulament

ORAR DE FUNCŢIONARE

În baza Hotărârii nr. ........../....................... a Consiliului Local Drobeta Turnu Severin privind procedura eliberării orarului de funcţionare pentru agenţii economici ce desfăşoară activităţi de comercializare produse şi prestări servicii pe raza municipiului Drobeta Turnu Severin, se aprobă pentru 
SC/AF/PF_______________________________________, cu sediul în ______________________ str. _____________________nr.____, bl.____, sc.____, et. ___, ap. ____, judeţul______________, cu certificatul de înregistrare nr. ________________, cod unic de înregistrare _________________, având ca obiect de activitate: ________________________________________, cu punctul de lucru situat în.______________________________ următorul orar de funcţionare:

	SPAŢIU (INCINTĂ) 
DESTINAT DESFĂŞURĂRII ACTIVITĂŢII ECONOMICE
	LUNI - VINERI
SÂMBĂTĂ
DUMINICĂ
	__________________ 
__________________ 
__________________

	TERASĂ
(GRĂDINA DE VARĂ)
	LUNI - VINERI
SÂMBĂTĂ
DUMINICĂ
	__________________
__________________ 
__________________



În cazul unor reclamaţii întemeiate Primaria municipiului Drobeta Turnu Severin va reduce programul de funcţionare iar, la reclamatii repetate, primarul va suspenda activitatea comercială.
          Conform art. 26 din OGR nr. 21/1992 - privind protecţia consumatorilor, cu modificările şi completările ulterioare, "Comercializarea produselor şi prestarea serviciilor se fac în locuri şi în spaţii autorizate, conform reglementărilor legale în vigoare. Este obligatorie afişarea, în mod vizibil, a denumirii unităţii, autorizaţiei de funcţionare, precum şi afişarea şi respectarea orarului de funcţionare".
          Legea nr. 650/2002 - pentru aprobarea Ordonanţei Guvernului nr. 99/2000 privind comercializarea produselor şi serviciilor de piaţă, precizează următoarele: "Structurile de vânzare cu amănuntul şi cele în care se prestează servicii de piaţă pot fi deschise publicului în toate zilele săptămânii. Fiecare comerciant îşi stabileşte orarul de funcţionare cu respectarea prevederilor înscrise în legislaţia muncii şi cu condiţia respectării reglementărilor în vigoare privind liniştea şi ordinea publică şi în conformitate cu solicitările autorităţilor administraţiei publice locale privind continuitatea unor activităţi comerciale sau de prestări de servicii, în funcţie de necesităţile consumatorilor."


P R I M A R, 
















[bookmark: _Hlk146205276]JUDEŢUL MEHEDINŢI				                            Anexa III la Regulament
MUNICIPIUL DR.TR.SEVERIN

C E R E R E 

 vizare Orar de funcţionare

	S.C./P.F.A/A.F.A sub denumirea _____________________________________________ _________________________________________________________________________________ înmatriculată la Registrul Comerţului cu nr. __________________________ sau actul emis pentru desfăşurarea activităţilor economice de către persoanele fizice autorizate, intreprinderile individuale şi intreprinderile familiale _____________________________________ având sediul în localitatea ____________________________ str.__________________________ nr.________, bl.______, sc._______,ap.________, tel. _____________________ reprezentată prin ________________________________ în calitate de _______________________________________
Vă rog să aprobaţi vizarea pentru anul ________ a Orarului de funcţionare in conformitate cu actele normative in vigoare.



Data__________________ 		                               Semnătura (ştampila) _______________









DOMNULUI  PRIMAR  AL  MUNICIPIULUI  DROBETA  TURNU  SEVERIN	

                                                                                                                   Anexa IV la Regulament
DECLARAŢIE
 (conform H.G. 843/1999)
   	 Subsemnatul .............................................................., cu domiciliul în ……................., str....................................... nr. ....., judeţul/sectorul ................., în calitate de*) .......................... la Societatea Comercială ........................................................., înregistrată la registrul comerţului sub nr. de înmatriculare ...../...../....., cu sediul social în ........................ judeţul/sectorul ................., str. .................................... nr. .........., declar pe propria răspundere ca unitatea de alimentaţie publica situata în ................................... (sediul unităţii) este de tipul ........................................ ., având următoarele caracteristici functionale:
   
 1. Total suprafata (mp) ....................................., din care:
    . de servire .....................................................;
    . de pregătire/predare ....................................;
    . de depozitare ...............................................;
    . anexe-utilităţi ................................................;
                            (birouri, grupuri sanitare, vestiare etc)

    2. Numărul locurilor pentru consumatori:
─────────────────────────────────────────────────────
   Total,                       din care:                          Terasa                    Gradina de vara 
                                   saloane
─────────────────────────────────────────────────────
─────────────────────────────────────────────────────
    
            Data     ................                                                     Semnatura agentului economic
                                                                                             şi ştampila societăţii comerciale
                                                                                               ..................................................
